7. ΝΟΜΟΣ υπ’ αριθ. 1606 της 28/28 Δεκ. 1950 Περί κυρώσεως, τροποποιήσεως και συμπληρώσεως του υπ’ αριθ. 1523/1950 Α.Νόμου περί τροποποιήσεως και συμπληρώσεως διατάξεων αφορωσών την διαχείρισιν των Μονοπωλιακών ειδών και λοιπών υπεγγύων προσόδων. Άρθρον πρώτον.-Κυρούται αφ’ ης ίσχυσεν ο Α.Ν. 1523/1950 περί τροποποιήσεως και συμπληρώσεως διατάξεων αφορωσών την διαχείρισιν των Μονοπωλιακών ειδών και λοιπών υπεγγύων προσόδων, δημοσιευθείς δια του υπ’ αριθ. 246 της 29 Οκτ. 1950 φύλλου της Εφημερίδος της Κυβερνήσεως τροποποιούμενος και συμπληρούμενος ως ακολούθως. Άρθρ.1.-1.Εξουσιοδοτείται ο Υπουργός των Οικονομικών, όπως δια συμβάσεως συναφθησομένης μετά της Εταιρείας Διαχειρίσεως Υπεγγύων Προσόδων τροποποιήση την μεταξύ του Ελληνικού Δημοσίου και της Εταιρείας ταύτης σύμβασιν της 29 Αυγ. 1936, ως αύτη τροποποιηθείσα ισχύει, δια το μέχρι της λήξεως της διαρκείας της χρονικόν διάστημα, ήτοι μέχρι 31 Δεκ. 1957, αναπροσαρμοζομένης και της σήμερον ισχυούσης αμοιβής κατ’ ανώτατον όριον βάσει του συντελεστού της μεταλλικής δραχμής κατά την υπογραφήν της Συμβάσεως. 2.Η κατά την ανωτέρω παρ. 1 σύμβασις κυρούται δια Β.Δ/τος, εκδιδομένου προτάσει του Υπουργικού Συμβουλίου. Άρθρ.2.-1.Το Ν.Δ. 91/1941 περί εξουσιοδοτήσεως της Κυβερνήσεως προς απόλυσιν, μετάθεσιν, απόσπασιν, υποβιβασμόν, θέσιν εις διαθεσιμότητα, προαγωγήν και διορισμόν των υπαλλήλων Οργανισμών Δημοσίου Δικαίου, Τραπεζών, παραχωρηθεισών Δημοσίων Υπηρεσιών και λοιπών διατάξεων , το Ν.Δ. 194/1941 περί κωδικοποιήσεως και συμπληρώσεως των διατάξεων περί αρμοδιοτήτων των Υπουργών, το Ν.Δ. 579/1941 περί συμπληρώσεως των διατάξεων περί αρμοδιοτήτων των Υπουργών  και το Ν.Δ. 2053/1942 περί αυθεντικής ερμηνείας του άρθρ. 1 του υπ’ αριθ. 579/1941 Ν.Δ/τος περί συμπληρώσεως των διατάξεων περί αρμοδιοτήτων των Υπουργών δεν έχουσιν εφαρμογήν προκειμένου περί της Εταιρείας Διαχειρίσεως Υπεγγύων Προσόδων. 2.Δια Β.Δ/τος εκδιδομένου τη προτάσει του Υπουργικού Συμβουλίου δύναται η κατάργησις των ως άνω διατάξεων να επεκταθή και επί των κατά την παρ. 1 του άρθρου τούτου Νομικών Προσώπων και Οργανισμών. Άρθρ.3.-1.Αι διατάξεις του υπ’ αριθμόν 2449/1940 Α.Νόμου περί τροποποιήσεως του Νόμ. 2432/1940 περί καθορισμού ανωτάτου ορίου ηλικίας επί των υπαλλήλων εταιρειών διαχειριζομένων  δημόσια συμφέροντα δεν έχουσιν εφεξής εφαρμογήν επί του προσωπικού εν γένει της Εταιρείας Διαχειρίσεως των εις την Υπηρεσίαν του Ελληνικού Δημοσίου Χρέους Υπεγγύων Προσόδων. 2.Αι από της ισχύος του άρθρ. 4 του Ν.Δ. 422/1941 (Φ.Ε.Κ. 289/26.8.41, Τεύχος Α΄) και μέχρι της δημοσιεύσεως του παρόντος, εκδοθείσαι αποφάσεις του Διοικ. Συμβουλίου της Ε.Δ.Υ.Π. αφορώσαι διορισμούς, προαγωγάς, μεταθέσεις, απολύσεις, και λοιπάς μεταβολάς του προσωπικού ταύτης, θεωρούνται έγκυροι, καίπερ μη δημοσιευθείσαι εις την Εφημερίδα της Κυβερνήσεως. Άρθρ.4.-Επιτρέπεται εις τον Υπουργόν των Οικονομικών, όπως δι’ αποφάσεώς του δημοσιευομένης δια της Εφημερίδος της Κυβερνήσεως μεταβάλλη τας υπό του άρθρ. 6 του από 9ης Οκτ. 1930 Δ/τος περί εκτελέσεως του Νόμ. 4516 της 8ης Απρ. 1930 περί χορηγήσεως άλατος δια βιομηχανικήν και γεωπονικήν χρήσιν κλπ. οριζομένας αναλογίας της απαιτουμένης ποσότητος άλατος δι’ άλισιν των προοριζομένων προς εξαγωγήν εις την αλλοδαπήν κίτρων και ελαιών. Άρθρ.5.-Η δευτέρα παράγραφος του άρθρου μόνου του Β.Δ/τος της 31ης Οκτ. 1940 «περί παρατάσεως προθεσμίας δια την εξαγωγήν εις την αλλοδαπήν εγχωρίων προϊόντων ηλισμένων δι’ άλατος χορηγηθέντος επί ηλαττωμένη» τιμή αντικαθίσταται ως εξής: Εν εξαιρετικαίς περιστάσεσι δύναται δι’ αποφάσεως του Υπουργού των Οικονομικών και κατ’ απόλυτον κρίσιν αυτού, να παρατείνηται η ανωτέρω προθεσμία επί τρία έτη εισέτι το πολύ συνολικώς ή τμηματικώς. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών της. Άρθρον δεύτερον.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.